ഇന്റഗ്യുമെന്ററി സിസ്റ്റം

ഒരു മൃഗത്തിന്റെ ശരീരത്തിന്റെ ഏറ്റവും പുറം പാളി രൂപപ്പെടുത്തുന്ന അവയവങ്ങളുടെ കൂട്ടമാണ് ഇന്റഗ്യുമെന്ററി സിസ്റ്റം എന്ന് അറിയപ്പെടുന്നത്. ഇതിൽ ചർമ്മവും അതിന്റെ അനുബന്ധ ഭാഗങ്ങളും ഉൾക്കൊള്ളുന്നു. ബാഹ്യ പരിതസ്ഥിതിക്കും ആന്തരിക പരിസ്ഥിതിക്കും ഇടയിലുള്ള ശാരീരിക തടസ്സമായി പ്രവർത്തിക്കുന്ന ഇത് മൃഗത്തിന്റെ ശരീരത്തെ സംരക്ഷിക്കുന്നതിനും പരിപാലിക്കുന്നതിനും സഹായിക്കുന്നു. ഈ സിസ്റ്റത്തിന്റെ പ്രധാന ഭാഗം ശരീരത്തിന്റെ പുറം തൊലിയാണ്.

ചർമ്മം, രോമം, മുടി, ചെതുമ്പലുകൾ, തൂവലുകൾ, കുളമ്പുകൾ, നഖങ്ങൾ എന്നിവ ഉൾപ്പെടുന്നതാണ് ഇന്റഗ്യുമെന്ററി സിസ്റ്റം. ഇതിന് വൈവിധ്യമാർന്ന അധിക പ്രവർത്തനങ്ങൾ ഉണ്ട്. ഉദാഹരണത്തിന്, ജല സന്തുലിതാവസ്ഥ നിലനിർത്താനും ആഴത്തിലുള്ള ടിഷ്യൂകൾ സംരക്ഷിക്കാനും മാലിന്യങ്ങൾ പുറന്തള്ളാനും ശരീര താപനില നിയന്ത്രിക്കാനും ഇത് സഹായിച്ചേക്കാം, കൂടാതെ വേദന, സംവേദനം, മർദ്ദം, താപനില എന്നിവയ്ക്കുള്ള സെൻസറി റിസപ്റ്ററുകൾക്കുള്ള അറ്റാച്ച്മെന്റ് സൈറ്റാണിത്.

 ഘടന 

 തൊലി 
ശരീരത്തിലെ ഏറ്റവും വലിയ അവയവങ്ങളിലൊന്നാണ് ചർമ്മം അഥവാ തൊലി. മനുഷ്യരിൽ, ഇത് മൊത്തം ശരീരഭാരത്തിന്റെ 12 മുതൽ 15 ശതമാനം വരെയാണ്, കൂടാതെ മനുഷ്യ ചർമ്മത്തിന് 1.5 മുതൽ 2 മീറ്റർ 2 വരെ ഉപരിതല വിസ്തീർണ്ണം ഉണ്ട്. 
ലഘുചിത്രം|263x263ബിന്ദു| മനുഷ്യന്റെ ഇന്റഗ്യുമെന്ററി സിസ്റ്റം.
ചർമ്മം (ഇന്റഗ്യുമെന്റ്), എപ്പിഡെർമിസ്, ഡെർമിസ് എന്നീ രണ്ട് പ്രധാന ടിഷ്യൂ പാളികളാൽ നിർമ്മിതമാണ്. എപ്പിഡെർമിസ് ഏറ്റവും പുറം പാളിയാണ്, ഇത് ബാഹ്യ പരിതസ്ഥിതിക്ക് പ്രാരംഭ തടസ്സം ആയി വർത്തിക്കുന്നു. എപ്പിഡെർമിസിൽ മെലനോസൈറ്റുകൾ അടങ്ങിയിട്ടുണ്ട്, ഇത് ചർമ്മത്തിന് നിറം നൽകുന്നു. എപിഡെർമിസിന്റെ ഏറ്റവും ആഴത്തിലുള്ള പാളിയിൽ നാഡി എൻഡ് അടങ്ങിയിരിക്കുന്നു. ഇതിന് താഴെയായുള്ള ഡെർമിസ് പാളി, പാപ്പില്ലറി, റെറ്റിക്യുലാർ എന്നിങ്ങനെ രണ്ട് ഭാഗങ്ങൾ ഉണ്ട്, അതിൽ കണക്റ്റീവ് ടിഷ്യുകൾ, രക്തക്കുഴലുകൾ, ഗ്രന്ഥികൾ, ഫോളിക്കിളുകൾ, മുടിയുടെ വേരുകൾ, സെൻസറി നാഡി എൻഡിങുകൾ, പേശി ടിഷ്യു എന്നിവ അടങ്ങിയിരിക്കുന്നു. 

ഇൻറഗ്യുമെന്റിനും ഡീപ് ബോഡി മസ്കുലേച്ചറിനും ഇടയിൽ വളരെ അയഞ്ഞ അഡിപ്പോസ് ടിഷ്യു ആയ ഹൈപ്പോഡെർമിസ് കൊണ്ട് നിർമ്മിച്ച ഒരു ട്രാൻസിഷണൽ സബ്ക്യുട്ടേനിയസ് സോൺ ഉണ്ട്. ഗണ്യമായ കൊളാജൻ ബണ്ടിലുകൾ, ആഴത്തിലുള്ള ടിഷ്യു പാളികളിൽ സ്വതന്ത്രമായി സഞ്ചരിക്കാൻ അനുവദിക്കുന്ന വിധത്തിൽ ചർമ്മത്തെ ഹൈപ്പോഡെർമിസിലേക്ക് ചേർക്കുന്നു. 

 എപ്പിഡെർമിസ് 
ഇടത്ത്‌|ലഘുചിത്രം| മനുഷ്യ ചർമ്മത്തിന്റെ എപ്പിഡെർമിസും ഡെർമിസും
ബാഹ്യ പരിസ്ഥിതിക്കെതിരായ ആദ്യ സംരക്ഷണമായി വർത്തിക്കുന്ന ശക്തമായ, ഉപരി പാളിയാണ് എപിഡെർമിസ്. മനുഷ്യ എപ്പിഡെർമിസിൽ സ്‌ട്രാറ്റൈഫൈഡ് സ്‌ക്വാമസ് എപ്പിത്തീലിയൽ സെല്ലുകൾ അടങ്ങിയിരിക്കുന്നു, അവസ്‌ട്രാറ്റം കോർണിയം, സ്‌ട്രാറ്റം ഗ്രാനുലോസം, സ്‌ട്രാറ്റം സ്‌പൈനോസം, സ്‌ട്രാറ്റം ബാസലെ എന്നിങ്ങനെ നാലോ അഞ്ചോ പാളികളായി വിഘടിക്കുന്നു. കൈവെള്ളകളിലും പാദങ്ങളിലും എന്നപോലെ ചർമ്മം കട്ടിയുള്ളതാണെങ്കിൽ, സ്ട്രാറ്റം കോർണിയത്തിനും സ്ട്രാറ്റം ഗ്രാനുലോസത്തിനും ഇടയിൽ സ്ട്രാറ്റം ലൂസിഡം എന്നറിയപ്പെടുന്ന ചർമ്മത്തിന്റെ ഒരു അധിക പാളിയുണ്ട്. കോർണിയത്തിലേക്ക് വികസിക്കുന്ന ബേസൽ പാളിയിൽ കാണപ്പെടുന്ന സ്റ്റെം സെല്ലുകളിൽ നിന്നാണ് എപിഡെർമിസ് പുനർനിർമ്മിക്കുന്നത്. എപ്പിഡെർമിസിന് രക്ത വിതരണം ഇല്ല, അതിന്റെ പോഷണം അതിന്റെ അടിയിലുള്ള ഡെർമിസിൽ നിന്നാണ്. 

സംരക്ഷണം, പോഷകങ്ങളുടെ ആഗിരണം, ഹോമിയോസ്റ്റാസിസ് എന്നിവയാണ് ഇതിന്റെ പ്രധാന പ്രവർത്തനങ്ങൾ. അതിൽ ഒരു കെരാറ്റിനൈസ്ഡ് സ്ട്രാറ്റിഫൈഡ് സ്ക്വാമസ് എപിത്തീലിയവും കെരാറ്റിനോസൈറ്റുകൾ, മെലനോസൈറ്റുകൾ, മെർക്കൽ സെല്ലുകൾ, ലാംഗർഹാൻസ് കോശങ്ങൾ എന്നീ നാല് തരം കോശങ്ങളും അടങ്ങിയിരിക്കുന്നു.

ചർമ്മ സംരക്ഷണത്തിന് സഹായിക്കുന്ന നാരുകളുള്ള പ്രോട്ടീനായ കെരാറ്റിൻ ഉത്പാദിപ്പിക്കുന്ന പ്രബലമായ കോശമായ കെരാറ്റിനോസൈറ്റ്, ലിപിഡുകൾ ഉണ്ടാക്കുകയും സ്രവിക്കുകയും ചെയ്യുന്നതിലൂടെ എപിഡെർമൽ വാട്ടർ ബാരിയർ രൂപപ്പെടുന്നതിന് കാരണമാകുന്നു.  വായയുടെ ഉൾഭാഗം പോലെയുള്ള ചർമ്മങ്ങളിൽ ഒഴികെ മനുഷ്യശരീരത്തിലെ ഭൂരിഭാഗം ചർമ്മവും കെരാറ്റിനൈസ് ചെയ്തിരിക്കുന്നു. നോൺ-കെരാറ്റിനൈസ്ഡ് സെല്ലുകൾ ഘടനയ്ക്ക് മുകളിൽ വെള്ളം "നിൽക്കാൻ" അനുവദിക്കുന്നു.

പ്രോട്ടീൻ കെരാറ്റിൻ എപ്പിഡെർമൽ ടിഷ്യുവിനെ കടുപ്പിക്കുന്നതിലൂടെയാണ് നഖങ്ങൾ ഉണ്ടാകുന്നത്. നഖങ്ങൾ ആഴ്ചയിൽ ശരാശരി 1 മിമീ എന്ന നിലയിൽ നെയിൽ മാട്രിക്സ് എന്നറിയപ്പെടുന്ന ഒരു നേർത്ത ഭാഗത്ത് നിന്ന് വളരുന്നു. നഖത്തിന്റെ അടിഭാഗത്തുള്ള ചന്ദ്രക്കലയുടെ ആകൃതിയിലുള്ള പ്രദേശമാണ് ലുനുല, മാട്രിക്സ് കോശങ്ങളുമായി കൂടിച്ചേരുന്നതിനാൽ ഇവിടം ഇളം നിറത്തിലാണ്. പ്രൈമേറ്റുകൾക്ക് മാത്രമേ നഖമുള്ളൂ. മറ്റ് കശേരുക്കളിൽ, കെരാറ്റിനൈസിംഗ് സംവിധാനം നഖങ്ങളോ കുളമ്പുകളോ ഉണ്ടാക്കുന്നു. 

കശേരുക്കളുടെ പുറംതൊലി, പുറംതൊലി തന്നെ ഉത്പാദിപ്പിക്കുന്ന രണ്ട് തരം ആവരണങ്ങളാൽ ചുറ്റപ്പെട്ടിരിക്കുന്നു. മത്സ്യങ്ങളിലും ജല ഉഭയജീവികളിലും, ഇത് നിരന്തരം മാറ്റിസ്ഥാപിക്കപ്പെടുന്ന ഒരു നേർത്ത മ്യൂക്കസ് പാളിയാണ്. ഭൗമ കശേരുക്കളെ അപേക്ഷിച്ച് മത്സ്യങ്ങളിലും ഉഭയജീവികളിലും ഉപരി പാളിയായ എപിഡെർമിസിൽ ഗ്രന്ഥികൾ കൂടുതലാണ്. മൾട്ടിസെല്ലുലാർ എപിഡെർമൽ ഗ്രന്ഥികൾ ഡെർമിസ് തുളച്ചുകയറുന്നു. 

 ഡെർമിസ് 
ഉപരി പാളിയായ എപിഡെർമിസിനെ പിന്തുണയ്ക്കുന്ന ബന്ധിത ടിഷ്യു പാളിയാണ് ഡെർമിസ്. ഇത് ഇടതൂർന്ന ക്രമരഹിതമായ കണക്റ്റീവ് ടിഷ്യുവും എലാസ്റ്റിൻ ഉള്ള കൊളാജൻ പോലെയുള്ള അരിയോളാർ കണക്റ്റീവ് ടിഷ്യുവും ചേർന്നതാണ്.

ഡെർമിസിന് പാപ്പില്ലറി ഡെർമിസ്, റെറ്റിക്യുലാർ പാളി എന്നിങ്ങനെ രണ്ട് പാളികളുണ്ട്. വളരെ വാസ്കുലറൈസ്ഡ് ആയതും, അയഞ്ഞ ബന്ധിത ടിഷ്യു അടങ്ങിയിരിക്കുന്നതുമായ, എപിഡെർമിസിലേക്ക് (ഡെർമൽ പാപ്പില്ല) വിരലുകൾ പോലെയുള്ള പ്രൊജക്ഷനുകൾ രൂപപ്പെടുത്തുന്ന പുറമെയുള്ള പാളിയാണ് പാപ്പില്ലറി പാളി. ഡെർമിസിന്റെ, ഇടതൂർന്ന ക്രമരഹിതമായ ബന്ധിത ടിഷ്യു അടങ്ങിയിരിക്കുന്ന, ആഴത്തിലുള്ള പാളിയാണ് റെറ്റിക്യുലാർ പാളി. ഈ പാളികൾ ഇൻറഗ്യുമെന്റിന് ഇലാസ്തികത നൽകുകയും വഴക്കം നൽകുകയും ചെയ്യുന്നു, അതേസമയം വികലങ്ങൾ, ചുളിവുകൾ, തൂങ്ങൽ എന്നിവയെ പ്രതിരോധിക്കുകയും ചെയ്യുന്നു.  രക്തക്കുഴലുകളുടെയും ഞരമ്പുകളുടെയും അറ്റങ്ങൾ ഡെർമൽ പാളിയിലാണ് ഉള്ളത്. മുടി, തൂവലുകൾ, ഗ്രന്ഥികൾ തുടങ്ങിയ ഘടനകളുടെ വേര് അല്ലെങ്കിൽ അടിഭാഗം ഉൾക്കൊള്ളുന്ന ഈ പാളിയിൽ നിരവധി ക്രോമാറ്റോഫോറുകളും സംഭരിച്ചിരിക്കുന്നു.

 ഹൈപ്പോഡെർമിസ് 
സബ്ക്യുട്ടേനിയസ് പാളി എന്നും അറിയപ്പെടുന്നു ഹൈപ്പോഡെർമിസ് ചർമ്മത്തിന് താഴെയുള്ള ഒരു പാളിയാണ്. ഇത് ഡെർമിസിലേക്ക് കടന്നുകയറുകയും കൊളാജൻ, എലാസ്റ്റിൻ നാരുകൾ എന്നിവയാൽ ഘടിപ്പിക്കുകയും ചെയ്യുന്നു. ഇത് പ്രധാനമായും അഡിപ്പോസൈറ്റുകൾ എന്നറിയപ്പെടുന്ന ഒരു തരം കോശങ്ങളാൽ നിർമ്മിതമാണ്, അവ കൊഴുപ്പുകൾ ശേഖരിക്കുന്നതിലും സംഭരിക്കുന്നതിലും പങ്ക് വഹിക്കുന്നു. 

ഹൈപ്പോഡെർമിസ് ശരീരത്തിന്റെ ഒരു ഊർജ്ജ സംഭരണി ആയി പ്രവർത്തിക്കുന്നു. അഡിപ്പോസൈറ്റുകളിൽ അടങ്ങിയിരിക്കുന്ന കൊഴുപ്പുകൾ, തീവ്രമായ വ്യായാമം അല്ലെങ്കിൽ ശാരീരിക പ്രവർത്തനത്തിനിടയിലോ അല്ലെങ്കിൽ ഊർജ്ജം നൽകുന്ന വസ്തുക്കളുടെ അഭാവം ഉണ്ടാകുമ്പോഴോ ഊർജ്ജമായി രൂപാന്തരപ്പെടുന്നു. കൊഴുപ്പ് ഒരു ഹീറ്റ് ഇൻസുലേറ്ററായതിനാൽ ഹൈപ്പോഡെർമിസ് തെർമോറെഗുലേഷനിൽ (താപനിയന്ത്രണം) നിഷ്ക്രിയമായെങ്കിലും പങ്കെടുക്കുന്നു.

 പ്രവർത്തനങ്ങൾ 
ശരീരത്തിന്റെ സന്തുലിതാവസ്ഥ നിലനിർത്തുന്നതിൽ ഇന്റഗ്യുമെന്ററി സിസ്റ്റത്തിന് ഒന്നിലധികം റോളുകൾ ഉണ്ട്. ശരീരത്തിന്റെ പ്രവർത്തനം നല്ല രീതിയിൽ നിലനിർത്തുന്നതിന് എല്ലാ ശരീര സംവിധാനങ്ങളും അതിലെ അവയവങ്ങളും പരസ്പരബന്ധിതമായ രീതിയിൽ പ്രവർത്തിക്കുന്നു. ചർമ്മത്തിന് ശരീരത്തെ സംരക്ഷിക്കുന്നതിനുള്ള ഒരു പ്രധാന ജോലിയുണ്ട്, കൂടാതെ അണുബാധ, താപനില വ്യതിയാനം, ഹോമിയോസ്റ്റാസിസിനുള്ള മറ്റ് വെല്ലുവിളികൾ എന്നിവയ്‌ക്കെതിരായ ശരീരത്തിന്റെ ആദ്യ പ്രതിരോധമായി ചർമ്മം പ്രവർത്തിക്കുന്നു.  

ഇന്റഗ്യുമെന്ററി സിസ്റ്റത്തിന്റെ പ്രധാന പ്രവർത്തനങ്ങളിൽ ഇവ ഉൾപ്പെടുന്നു:

 ശരീരത്തിന്റെ ആന്തരിക ജീവകോശങ്ങളെയും അവയവങ്ങളെയും സംരക്ഷിക്കുക
 സാംക്രമിക ജീവികളുടെ ആക്രമണത്തിൽ നിന്ന് ശരീരത്തെ സംരക്ഷിക്കുക
 നിർജ്ജലീകരണത്തിൽ നിന്ന് ശരീരത്തെ സംരക്ഷിക്കുക
 താപനിലയിലെ പെട്ടെന്നുള്ള മാറ്റങ്ങളിൽ നിന്ന് ശരീരത്തെ സംരക്ഷിക്കുക, ഹോമിയോസ്റ്റാസിസ് നിലനിർത്തുക
 വിയർപ്പിലൂടെ മാലിന്യങ്ങൾ പുറന്തള്ളാൻ സഹായിക്കുക
 സ്പർശനം, മർദ്ദം, വേദന, ചൂട്, തണുപ്പ് എന്നിവയുടെ റിസപ്റ്ററായി പ്രവർത്തിക്കുക (സോമാറ്റോസെൻസറി സിസ്റ്റം കാണുക)
 മെലാനിൻ സ്രവിച്ച് സൂര്യാഘാതത്തിൽ നിന്ന് ശരീരത്തെ സംരക്ഷിക്കുക
 അൾട്രാവയലറ്റ് രശ്മികളിലേക്ക് എക്സ്പോഷർ ചെയ്യുന്നതിലൂടെ വിറ്റാമിൻ ഡി ഉത്പാദിപ്പിക്കുക
 വെള്ളം, കൊഴുപ്പ്, ഗ്ലൂക്കോസ്, വിറ്റാമിൻ ഡി എന്നിവ സംഭരിക്കുക
 ശരീര രൂപത്തിന്റെ പരിപാലനം
 ചെറിയ പരിക്കുകൾ നന്നാക്കാൻ സ്ട്രാറ്റം ജെർമിനേറ്റീവ് മുതൽ പുതിയ കോശങ്ങളുടെ രൂപീകരണം വരെയുള്ള പ്രവർത്തനം
 അൾട്രാവയലറ്റ് രശ്മികളിൽ നിന്ന് സംരക്ഷിക്കുക.
 ശരീര താപനില നിയന്ത്രിക്കുക
 ശരീരത്തെ അതിന്റെ ചുറ്റുപാടുകളിൽ നിന്ന് വേർതിരിക്കുകയും സംരക്ഷിക്കുകയും ചെയ്യുക.

ജലജീവികളും തുടർച്ചയായി ഈർപ്പമുള്ള ആവാസവ്യവസ്ഥയിൽ ജീവിക്കുന്ന ചെറുശരീരമുള്ള അകശേരുക്കളും അവയുടെ പുറം പാളി (ഇന്റഗ്യുമെന്റ്) ഉപയോഗിച്ച് ശ്വസിക്കുന്നു. വാതകങ്ങൾ ഇന്റർസ്റ്റീഷ്യൽ ദ്രാവകത്തിലേക്കും പുറത്തേക്കും വ്യാപിക്കുന്ന ഈ വാതക വിനിമയ സംവിധാനത്തെ ഇന്റഗ്യുമെന്ററി എക്സ്ചേഞ്ച് എന്ന് വിളിക്കുന്നു.

 ക്ലിനിക്കൽ പ്രാധാന്യം 
മനുഷ്യന്റെ ഇൻറഗ്യുമെന്ററി സിസ്റ്റത്തിനെ ബാധിക്കുന്ന പ്രധാന രോഗങ്ങളിലും പരിക്കുകളിലും ഇവ ഉൾപ്പെടുന്നു:

 റാഷ്
 യീസ്റ്റ്
 അത്‌ലറ്റ്സ് ഫൂട്ട്
 അണുബാധ
 സൂര്യാതപം
 സ്കിൻ ക്യാൻസർ
 ആൽബിനിസം
 മുഖക്കുരു
 ഹെർപ്പസ്
 ഹെർപ്പസ് ലാബിയാലിസ്
 ഇംപെറ്റിഗോ
 റുബെല്ല
 കാൻസർ
 സോറിയാസിസ്
 റേബിസ്
 റോസേഷ്യ
 അറ്റോപിക് ഡെർമറ്റയിറ്റിസ്
 എക്സിമ

 അവലംബം 

 പുറം കണ്ണികൾ 

വർഗ്ഗം:അവയവ വ്യവസ്ഥകൾ